Temeljem članka 19. Zakona o lokalnoj i područnoj (regionalnoj) samoupravi ("Narodne Novine" br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), članka 35. Statuta Općine Ližnjan-Lisignano ("Službene novine Općine Ližnjan-Lisignano" br. 02/21, 07/23), radi uravnoteženja sufinanciranja javnih potreba u Općini Ližnjan-Lisignano za 2023.godinu, na prijedlog Općinskog načelnika, Općinsko vijeće Općine Ližnjan-Lisignano na sjednici održanoj dana 16. studenog 2023. godine u prostorijama općinske vijećnice Općine Ližnjan-Lisignano,donosi

**II. IZMJENE I DOPUNE DRUŠTVENOG PROGRAMA**

**OPĆINE LIŽNJAN-LISIGNANO**

**ZA 2023. GODINU**

Članak 1.

Članak 1. Društvenog programa Općine Ližnjan-Lisignano za 2023. godinu („Službene Novine Općine Ližnjan – Lisignano“ 11/22, 06/23) mijenja se i glasi:

„Društveni program Općine Ližnjan-Lisignano sadrži programe javnih potreba u društvenim djelatnostima. Za ostvarenje Društvenog programa u 2023. godini Proračunom Općine Ližnjan-Lisignano osigurat će se **884.819,59 EUR.**

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti.

Društveni program obuhvaća:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Program neprofitnih organizacija i organizacija civilnog društva.“

Članak 2.

Članak 2. Društvenog programa Općine Ližnjan-Lisignano za 2023. godinu („Službene Novine Općine Ližnjan – Lisignano“ 11/22, 06/23) mijenja se i glasi:

„ Predškolski odgoj je djelatnost od osobitog značaja i društvenog interesa. Pretežno je regulirana Zakonom o predškolskom odgoju i obrazovanju („Narodne Novine“ br. 10/97, 107/07, 94/13, 98/19, 57/22) te obuhvaća programe odgoja, obrazovanja, zdravstvene zaštite, prehrane i socijalne skrbi koja se ostvaruje u dječjim vrtićima, sukladno zakonu.

Za ostvarenje Programa javnih potreba u predškolskom odgoju u Općini Ližnjan-Lisignano za 2023. godinu, kroz proračun se osiguravaju sredstva u visini od **592.302,57 EUR,** te se isti provodi kroz:

**1.1. Predškolsku ustanovu Dječji vrtići Bubamara Ližnjan-Scuole dell infanzia Coccinella Lisignano**, čiji je osnivač Općina Ližnjan-Lisignano.

1.1.1. Općinskim Proračunom za 2023. godinu osigurava se **294.688,57 EUR** za sljedeće izdatke:

a) Izdaci za plaće i ostale rashode za djelatnike DV Bubamara 26.851,00 ,

b) Izdaci za materijalne rashode 31.562,00 EUR te

c) Za nabavu nefinancijske imovine 2.275,57 EUR.

Sukladno obvezujućim uputama za izradu proračuna JLP(R)S-a, u proračun se obavezno uvrštavaju i rashodi pod:

1.1.2. Dječji vrtići Bubamara – financiranje iz vlastitih prihoda, u iznosu od **87.614,00 EUR**, te je za isti iznos u proračun uvrštena i stavka vlastitih prihoda dječjeg vrtića "Bubamara".

Navedeni izdaci detaljno su razrađeni u posebnom dijelu proračuna za 2023.godinu.

**1.2. Režijski troškovi zgrade novog dječjeg vrtića u Ližnjanu**

Aktivnost podmirenja režijskih troškova zgrade novog dječjeg vrtića u Ližnjanu premještena je pod A200001 Dječji vrtić Bubamara, R059A, 3223 kao električna energija- zgrada novog dječjeg vrtića u Ližnjanu- Brajdice 6 u iznosu od 10.088.09 EUR.

**1.3. Ostale predškolske ustanove - izvan područja Općine Ližnjan-Lisignano**

Po otvaranju centralne zgrade vrtića u Ližnjanu i nadalje je potrebno osigurati sredstva za smještaj jasličkog uzrasta predškolske djece i vrtićke djece koja po popunjenju kapaciteta ustanove se smještaju u ostale predškolske ustanove izvan područja Općine Ližnjan-Lisignano (tzv. vanjske ustanove, odnosno predškolske ustanove drugih osnivača), sufinanciraju se sukladno posebnoj Odluci, dok pojedini korisnici ostvaruju pravo na potpuno financiranje temeljem socijalnog statusa te je za ove potrebe planirano **210.000,00 EUR** u proračunu za 2023. godinu, sukladno broju izdanih suglasnosti o sufinanciranju za boravak djece u navedenim predškolskim ustanovama, odnosno izdanim pojedinačnim Rješenjima kojima se odobrava potpuno financiranje smještaja djece u predškolskim ustanovama temeljem socijalnog statusa korisnika – roditelja (korisnici zajamčene minimalne naknade) .

Sredstva utvrđena programima 1.1., 1.2 i 1.3. isplaćuju se nositeljima programa prema vjerodostojnoj dokumentaciji, ispostavljenim računima, obračunima i sl., odnosno sukladno Zakonu o proračunu i drugim pozitivnim propisima.”

Članak 3.

Članak 3. Društvenog programa Općine Ližnjan-Lisignano za 2023. godinu („Službene Novine Općine Ližnjan – Lisignano“ 11/22) mijenja se i glasi:

**„2.1.** **Osnovnoškolske i srednjoškolske ustanove**

Zakonom o odgoju i obrazovanju u osnovnoj i srednjoj školi („Narodne Novine“ br. 87/08, 86/09, 92/10, 105/10 - ispravak, 90/11, 05/12, 16/12, 86/12, 126/12-pročišćeni tekst, 94/13, 136/14-RUSRH, 152/14 i 07/17, 68/18, 98/19, 64/20) regulirana je djelatnost osnovnog i srednjeg odgoja i obrazovanja u javnim ustanovama. Ona obuhvaća opće obrazovanje, različite vrste i oblike obrazovanja, osposobljavanja i usavršavanja, druge oblike obrazovanja djece i mladih te obrazovanje odraslih osoba.

Državnim pedagoškim standardom osnovnoškolskog sustava odgoja i obrazovanja u RH utvrđuju se minimalni infrastrukturni, financijski i kadrovski uvjeti za ostvarivanje i razvoj djelatnosti i podjednaki uvjeti za ujednačeni razvoj osnovnog školstva na čitavom području Republike Hrvatske.

Člankom 143. Zakona o odgoju i obrazovanju u osnovnoj i srednjoj školi utvrđene su financijske obveze jedinica lokalne i područne (regionalne) samouprave i isti glasi:

U proračunu jedinice lokalne i područne (regionalne) samouprave osiguravaju se sredstva za financiranje škola čiji je osnivač Republika Hrvatska ili jedinica lokalne i područne (regionalne) samouprave, i to za:

1. prijevoz učenika osnovnih škola,

2. smještaj i prehranu učenika u učeničkim domovima,

3. naknade za prijevoz na posao i s posla radnicima srednjoškolskih ustanova,

4. ostala materijalna prava ugovorena kolektivnim ugovorom osim materijalnih prava navedenih u članku 142. stavku 1. točki 2. istog Zakona,

5. materijalne i financijske rashode škola koji obuhvaćaju i rashode za materijal, dijelove i usluge tekućeg i investicijskog održavanja,

6. rashode za izgradnju, dogradnju i rekonstrukciju školskog prostora te opremanje školskih ustanova prema standardima i normativima koje propisuje ministar, a u skladu s državnim pedagoškim standardima.  
(2) U proračunu jedinice lokalne i područne (regionalne) samouprave mogu se osigurati i sredstva za sufinanciranje:

1. programa rada s darovitim učenicima,

2. obrazovanja učenika na jeziku i pismu nacionalnih manjina,

3. opremanja škola kabinetskom, didaktičkom i informatičkom opremom,

4. opremanje škola računalnim programima,

5. opremanja školskih knjižnica obveznom lektirom,

6. programa od zajedničkog interesa za djelatnost školstva (sustav informiranja, stručno-pedagoški časopisi, stručne knjige, programi ustanova i stručnih udruga, obljetnice i manifestacije, programi izvannastavnih aktivnosti) i

7. škola kojima je osnivač druga fizička ili druga pravna osoba u skladu s kriterijima koje donosi lokalna i područna (regionalna) samouprava.  
(3) Jedinica lokalne i područne (regionalne) samouprave može utvrditi i šire javne potrebe u školstvu za koja sredstva osigurava svojim proračunom, i to za:

1. plaće i naknade plaća s doprinosima na plaće radnicima koji rade u produženom ili cjelodnevnom boravku osnovne škole,

2. plaće i naknade plaća s doprinosima na plaće radnicima koji rade u programima koji se provode u nenastavne dane,

3. ostale rashode za radnike koji rade u produženom ili cjelodnevnom boravku osnovne škole koji su ugovoreni kolektivnim ugovorima,

4. ostale rashode za radnike koji rade u programima koji se provode u nenastavne dane koji su ugovoreni kolektivnim ugovorima,

5. naknade prijevoza na posao i s posla radnicima koji rade u programima koji se provode u nenastavne dane,

6. troškove stručnih timova koji školi pružaju pomoć za rad s učenicima s teškoćama,

7. troškove premija osiguranja škola od odgovornosti prema trećim osobama.  
(4) Vlada Republike Hrvatske svake godine, istodobno kada utvrđuje prijedlog državnog proračuna, utvrđuje kriterije i mjerila za osiguravanje minimalnog financijskog standarda radi ostvarivanja javnih potreba iz stavka 1. ovog članka.

Općina Ližnjan-Lisignano sukladno svojim zakonskim obvezama te proračunskim mogućnostima u 2023. godini u svom proračunu osigurava sredstva za financiranje javnih potreba u školskom obrazovanju u ukupnom iznosu od **107.439,11 EUR**, od čega je 106.178,24 EUR predviđeno za sufinanciranje materijalnih troškova produženog boravka u osnovno školskim ustanovama, a 265.45 EUR za poklone, odnosno nagrade uspješnim učenicima s područja Općine Ližnjan - Lisignano. Ukupno predviđena sredstva su namijenjena za sufinanciranje plaća i materijalnih troškova produženog boravka učenika osnovnih škola u područnim odjeljenjima OŠ "dr. Mate Demarina" Medulin, OŠ "Šijana" i OŠ "Giuseppina Martinuzzi", te za nagrade upsješnim učenicima.

Povećanje u iznosu od 995,42 EUR predviđeno je za nagrađivanje izvrsnih učenika srednjih škola i studenata.

Dodatno se kroz Socijalni program Općine Ližnjan-Lisignano za 2023. godinu osiguravaju sredstva za:

- prijevoz učenika sukladno članku 143. Zakona,

- sufinanciranje školskih marendi i programa produženog boravka učenika osnovnih škola,

- sufinanciranje osnovnoškolskih udžbenika, odnosno drugih obrazovnih materijala temeljem odredbi posebne Odluke,

- studentske stipendije temeljem odredbi posebnog Pravilnika.”

Članak 4.

Članak 4. Društvenog programa Općine Ližnjan-Lisignano za 2023. godinu („Službene Novine Općine Ližnjan – Lisignano“ 11/22, 06/23) mijenja se i glasi:

„Sukladno odredbama Zakona o kulturnim vijećima i financiranju javnih potreba u kulturi,

članka 5. stavka 1. i 2. („Narodne novine“, br. 83/22), predstavničko tijelo jedinice

lokalne i područne (regionalne) samouprave programom utvrđuje javne potrebe u kulturi na

temelju svojih interesa, a dodjelom sredstava osigurava se ravnomjeran kulturni razvitak.

Za navedeni program planira se **57.735,40 EUR** u proračunu za 2023.

godinu.

Sredstva su namijenjena za :

3.1. Organiziranje i sufinanciranje kulturnoumjetničkih manifestacija 18.200,00 EUR,

3.2. Javne potrebe u kulturi – sufinanciranje programa udruga 39.535,40 EUR .

Sredstva iz točke 3.1. će se isplaćivati temeljem zaključenih ugovora, prethodno dostavljenih zamolbi ili/i temeljem dostavljenih računa korisnika programa, odnosno sudionika manifestacije i sl.

Općina Ližnjan-Lisignano u 2023. godini namjerava temeljem zakonskih propisa u suradnji s Turističkom zajednicom i tradicionalnim organizatorima sufinancirati kulturne manifestacije i koncerte koji predstavljaju tradicionalne i uvriježene općinske manifestacije-programe. Kako se unaprijed ne mogu odrediti konačni troškovi svake pojedinačne manifestacije, za iste je predviđena zajednička stavka s koje će se iste financirati prema stvarnim troškovima.

Sredstva iz točke 3.2. namijenjena su projektima, programima, manifestacijama i aktivnostima udruga i drugih organizacija civilnog društva iz prioritetnog područja kulture, koja će se dodijeliti korisnicima (prijaviteljima) putem javnog natječaja za financiranje programa/projekata koje provode udruge u 2023. godini. S korisnicima čiji prijavljeni projekti/programi budu izabrani za financiranje na javnom natječaju, zaključit će se ugovor o financiranju, te će im se odobrena financijska sredstva za provedbu projekta/programa isplaćivati sukladno ugovorenom modelu isplate.”

Članak 5.

Ove izmjene i dopune Društvenog programa Općine Ližnjan-Lisignano za 2023. godinu stupaju na snagu prvog dana od dana objave u „Službenim novinama Općine Ližnjan-Lisignano“.

KLASA: 550-06/23-01/03

URBROJ: 2163-24-04-23-2

Ližnjan, 16. studenog 2023.godine.

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

Saša Škrinjar, v.r.

**O B R A Z L O Ž E NJ E**

Temelj za donošenje Društvenog programa Općine Ližnjan za 2023. godinu temelji se na članku 19. Zakona o lokalnoj i područnoj (regionalnoj) samoupravi (“Narodne novine”, br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), Zakona o Proračunu (''Narodne novine'', br. 144/21) te pojedinačni organskim zakonima kojima se uređuju pojedine djelatnosti obuhvaćene istim, podzakonskim propisima, te općim i pojedinačnim aktima.

Izmjenama i dopunama Društvenog programa Općine Ližnjan-Lisignano za 2023. godinu vrše se usklađenja potrebnih sredstava za provođenje rečenih programa obzirom na zakonske obaveze i utvrđene stvarne potrebe korisnika.

U dijelu programa koji se odnosi na Predškolski odgoj, ukupno su osigurana dodatna sredstva u iznosu od 31.653,99 EUR. Navedeno je izvršeno temeljem prijedloga izmjene i dopune financijskog plana DV Bubamara za 2023. godinu. Rastu rashoda uvelike je pridonio rast rashoda za zaposlene (temeljem novog Kolektivnog ugovora od 02/2023) kao i materijalnih rashoda (didaktička sredstva). Napravljena je redistribucija stavki električne energije (kao posljedice rasta režijskih troškova vrtića).

U dijelu programa koji se odnosi na program školstva, osigurana su dodatna sredstva koja su predviđena za nagrađivanje izvrsnih učenika srednjih škola te fakulteta, u iznosu od 995,42 EUR, u cilju poticanja izvrsnosti kod učenika srednjih škola i studenata kao i motivacija za sudjelovanje na natjecanjima.

U dijelu programa koji se odnosi na financiranje javnih potreba u kulturi osiguravaju se dodatna sredstva ukupnog iznosa 2.200,00 EUR, koje su preraspoređene sa stavke financiranja svečanosti i promidžbe za Dan Općine Ližnjan-Lisignano na stavku Javnih potreba u kulturi- organiziranje i sufinanciranje kulturnoumjetničkih manifestacija u gore navedenom iznosu.

OPĆINSKI NAČELNIK

Marko Ravnić, v.r.